Halten fyrstasjon

Halten fyrstasjon er eit fyr som ligg på Store Reinsøy i det avfolka fiskeværet Halten i Frøya kommune i Trøndelag fylke. 

Fyrstasjonen vart oppretta på Halten i 1875 og er ein del av fyrkjeda i øyrekka utanfor Frøya, med Sula fyr i sør, så Vingleia fyr, Finnvær fyr og Halten fyr lengst nord.

Stasjonen består av eit 29,5 meter høgt steintårn som vart flytt frå Lista fyrstasjon, der det opphavleg var eitt av tre fyrtårn der bygd i 1853. Det var opphavleg planlagt at Halten fyr skulle vere eit tvillingfyr, men dette vart det ikkje noko av sidan den fyrtekniske utviklinga gjorde dette unødvendig. 

Lykta har ein lysstyrke på 1 080 000 candela og ei lysvidde på 17,5 nautiske mil.

Mykje av originalt interiør og eksteriør er bevart på fyret.

Fyret er freda etter lov om kulturminne.

 Klima 
Meteorologisk institutt har hatt ein vêrstasjon på Halten fyr sidan september 1983. Stasjonen ligg 16 meter over havet og har synopnummer 01240. 

 Jan Feb Mar Apr Mai Jun Jul Aug Sep Okt Nov Des År Temperatur (°C) 1,7 1,6 2,5 4,2 7,5 10,2 12,0 12,7 10,4 7,8 4,3 2,6 6,5 Nedbør (mm) 79 65 60 52 39 45 58 71 97 102 87 90 845

 Sjå òg 
 Fyr i Noreg

 Kjelder 



 eklima

Kategori:Fyr i Frøya
Kategori:Freda bygg i Trøndelag
Kategori:Vêrstasjonar i Noreg
Kategori:Skipingar i 1875
Kategori:Kulturminne i Frøya